google/wiki40b huggingface dataset:
Ulrich Wilhelm Schwerin von Schwanenfeld

Bakgrunn

Ulrich Wilhelm Schwerin var sønn av diplomaten Ulrich Graf von Schwerin. Han levde frem til han var tolv nesten uavbrutt utenlands med sine foreldre og søsken. Først da fikk faren som preussisk sendemann en stilling i Dresden i hjemlandet. Foreldrene var svært politisk interesserte, grunnet farens yrke og at moren Freda (von Bethmann Hollweg) var nært beslektet med Det tyske rikes femte Reichskanzler, Theobald von Bethmann Hollweg. Han var hennes fetter. Miljøet var sterkt konservativt, oppdragelsen kristelig og streng.
Familien von Schwerin har etter 1100-tallet oppkalt seg etter byen Schwerin, der de i middelalderen tjenestegjorde som   ministerialer på Schweriner Schloss. En direkte forfader, Otto Reichsfreiherr von Schwerin, Oberpräsident av Mark Brandenburg under storfyrst Friedrich Wilhelm, kjøpte i 1670 godskomplekset Wolfshagen i Uckermark. Ulrich Wilhelms oldefar forøket besittelsene med det tilgrensende godset Göhren (som senere er blitt  ortsteil i Woldegk) i Mecklenburg-Strelitz. Der ble Ulrich Wilhelms far født.
Han avsluttet skolegangen i Kloster Roßleben i Thüringen i 1921 og fortsatte med studier i agronomi ved Münchens tekniske universitet. Som vitne til ølkjellerkuppet i 1923 fikk han avsmak for nazismen; selv var hans overbevisninger kristendemokrati og  sosialkonservative (han rettsjustitiar i den protestantiske johannitterordenen dom han var blitt opptatt i i 1933). 
Schwerin avsluttet sin utdannelse i Breslau i 1926.

Karriere

Han administerte så familiens gods i Göhren og Sartowicz (nær dagens Świecie i det polske Vestpommern).  I 1928 giftet han seg med Marianne Sahm, en datter av Heinrich Sahm, da president av Fristaden Danzig.

Karriere

Den kristne Schwerin avviste nasjonalsosialismen og mente allerede i 1935 at Hitler måtte drepes for å styrte hans regime. Fra 1938 tilhørte Schwerin sammen med sine personlige venner grev Peter Yorck von Wartenburg og Fritz-Dietlof von der Schulenburg en engere krets av antinazister, og senere den såkalte Kreisau-kretsen. 
Han tjenestegjorde i hæren fra utbruddet av krigen og ble i 1932 tilknyttet Abwehr. 
Grev Schwerin deltok i 20. juli-attentatet og var aktiv i konspiratorenes hovedkvarter i Bendlerblock (generalstaben for øverstkommanderende for reservehæren), selv om han i ukene før hadde gitt uttrykk for at sjansen for å lykkes var liten. 
Natt til 21. juli ble han arrestert og 21. august dømt til døden i Folkedomstolen av Roland Freisler. Han ble hengt 8. september (eller etter andre kilder på dagen for domsavsigelsen) i fengselet Plötzensee.
Sosenskij

Sosenskij (russisk: Сосенский) er en by i Kaluga oblast i Russland. Den ligger rundt 90 km sørvest for Kaluga. Innbyggertall: 12 300 (2006 est.), 12 623 (folketelling 2002).
Bosetningen ble grunnlagt i 1952 under navnet Sjepelevskij (russisk: Шепелевский), men navnet ble senere endret til Sosenskij. Den fikk innvilget bystatus i 1991.
Premier League 2012/13

Årets manager

Alex Ferguson ble kåret til årets manager for 11. gang

Sesongens spiller

Gareth Bale ble sesongens spiller.

Årets spiller

Gareth Bale ble også årets spiller.

Årets unge spiller

Gareth Bale ble også årets unge spiller.

Golden Glove

Joe Hart.
Jeanne og Henri Nathansens Minnelegat

Jeanne og Henri Nathansens Minnelegat (Dansk: Jeanne og Henri Nathansens Mindelegat) er, som navnet antyder, et legat til minne om ekteparet Jeanne Nathansen og Henri Nathansen. Det blir normalt utdelt en pengesum på Henrik Nathansens dødsdag den 16. februar innenfor litteratur.
Prisen ble opprettet av en krets av venner i anledning av Henri Nathansens (1868–1944) 75 års fødselsdag 17. juli 1943. Første gang det ble delt ut midler fra legatet var i 1945. Det deles også ut fra legatet et beløp på DKK 25 000 (2004) til kunstnere innen for musikk og teater med videre.
Økotoksikologi

Økotoksikologi er vitenskapen om hvordan fremmedstoffer og miljøgifter spres i og påvirker naturen.
Faget er i skjæringspunktet mellom økologi og toksikologi.
Hongkongs sporveier

Hongkongs sporveier (Hong Kong Tramways, fullt navn Hong Kong Tramway Electric Company Limited, kinesisk: 香港電車, pinyin: Xiānggǎng diànchē) er et sporveissystem i det sentrale Hongkong i Kina. Det er et 13 km langt sporveisnett som er unikt med sine dobbeldekkersporvogner, inspirert av dobbeldekkerne på Blackpools sporveisnett. Sporvidden er på 1067 mm. Sporvognene begynte å trafikkere Hongkongs gater så tidlig som 1904 og er blitt en turistattraksjon. Selskapet disponerte 163 vogner i 2014, to av vognene med åpent toppdekk. I rushtidene er intervallet mellom to sporvogner på ca 90 sekunder i linjenes felles midtre seksjon. Høyeste hastighet er på 40 km/t.
Monarksommerfugler

Utseende

Store sommerfugler (vingespenn gjerne 60 – 120 mm) med slank kropp og store vinger. På farge er de enten mørkt brunlige med små, lyse flekker eller lyse (hvite, gule eller røde) med svarte flekker eller striper. Antennene er lange (ca. halvparten så lange som forvingene)og tynne. Forvingene er forholdsvis lange og smale, avrundet trekantede. Bakvingene er mye kortere enn forvingene og avrundede. Larvene er kontrastrikt fargede, ofte med trådsmale, oppstående utvekster på ett eller flere kroppsledd.

Levevis

Slekten Danaus, de egentlige monarkene, har larver på slekten Asclepias i gravmyrtfamilien. De øvrige gruppene kan gå på mange ulike planter, men felles for de fleste er at de er mer eller mindre giftige. Noen arter er vandrere som kan ha vandringer som strekker seg over flere tusen kilometer (gjerne over flere generasjoner). Disse har ofte meget store utbredelsesområder. Andre er mer stedbundne, for eksempel de meget store, hvite og svarte skognymfene (slekten Idea) i Sørøst-Asia. Disse flyter rundt mellom trekronene i en langsom, svevende flukt.

Utbredelse

Monarksommerfuglene er ikke i stand til å overleve en kald vinter (de mangler et kuldeherdig overvintringsstadium), og det finnes derfor ingen arter som lever i tempererte områder året rundt. Monarken (Danaus plexippus) kan forekomme over det meste av Nord-Amerika og etter hvert også Europa om sommeren, men den vandrer sørover eller dør om høsten. De øvrige artene er utelukkende tropiske eller subtropiske. Særlig mange arter finnes i Sørøst-Asia.
Hecyroides

Utseende

Middelsstore, kraftige, mørkt gråbrune trebukker. Antennene er omtrent så lange som kroppen. Pronotum har en ganske liten tann midt på sidekanten.

Utbredelse

Arten er kjent fra Somalia og Tanzania.
Ryfylke tingrett

Ryfylke tingrett var en førsteinstansdomstol i Rogaland under Gulating lagmannsrett. Tingretten dekket kommunene Finnøy, Forsand, Hjelmeland, Kvitsøy, Randaberg, Rennesøy, Sauda, Strand og Suldal.
Domstolen hørte til en av de eldste i landet og på 1920-tallet ble det funnet rettsbøker fra 1604 i Statsarkivet i Bergen. Meget tyder derfor på at den ble opprettet allerede i 1591 da de første sorenskrivere ble utnevnt. Gjennom mer enn 400 år har sorenskriveren hatt en omflakkende tilværelse og det er sorenskrivergårder flere steder i Ryfylke, f.eks. på Jelsa i Suldal og i Knutsvik på Jøsneset (Hjelmeland). I moderne tid har domstolen vært lokalisert i Stavanger tinghus, siste embetsleder var sorenskriver Christian Fr. Wyller. Foruten sorenskriveren hadde domstolen én tingrettsdommer, én dommerfullmektig og fem funksjonærer.
Fra 1. juli 2007 ble domstolen slått sammen med Stavanger tingrett. Den nye domstolen beholdt Stavanger tingrett som navn og ledes av Helge Bjørnestad. I tillegg til de kommuner som de to domstolene allerede dekket, ble Sola, som tidligere var en del av Jæren tingrett, lagt inn under domstolen. Kommunene Sauda og Suldal ble i overført til Karmsund tingrett (senere til Haugaland tingrett), og Forsand ble overført til Jæren tingrett.
Love You To (Beatles-sang)

Bakgrunn

Harrison skrev «Love You To» som ble hans første indisk inspirerte komposisjon. Han hadde spesielt det inskiske instrumentet sitar i tankene, og komponerte sangen mens hans spilte sitar. Teksten er halvt filosofisk og halvt en kjærlighetserklæring til hans daværende kone Pattie Harrison.

Innspilling

Sangen ble påbegynt 11. april 1966 i Abbey Road Studios. Den hadde arbeidstittelen «Granny Smith» som er navnet på en type eple (etterhvert ville denne epletypen faktisk bli logoen på plateetikettene per 1968 – 1970, og diverse samlealbum etter 1970). Seks tagninger ble innspilt. Grunnkompet besto først av akustisk gitar, vokal og harmonivokal (sistnevnte besørget av Paul McCartney). På tagning tre kom sitaren inn i lydbildet. Tagning seks ble mest vellykket til videre arbeid. Det ble lagt på bass, fuzzgitar, sitar og tabla (et indisk rytmeinstrument). Mannen som spilte tabla het Anil Bhagwat. Han ble hentet i en Rolls-Royce og han husket alle jentefans som var utenfor studio med termos og noe og bite i mens de ventet på at gruppens medlemmer skulle komme ut. Via Harrisons venn Ayana Deva Angadi, ble også andre musikere fra Asian Music Circle i nord London leid inn til dyst denne kvelden. Deres oppgaver var å spille sitar og tamboura (et indisk strengeinstrument), men deres navn ble aldri kreditert. Mark Lewisohn mener at Harrison selv muligens kan ha spilt den dominerende sitaren.
13. april 1966 ble de fire spor på tagning 6 overført til et nytt firesporsbånd (nummerert tagning 7) for å frigjøre noen spor til mer arbeid. Ringo Starr la på tamburin, Harrison mer vokal og McCartney harmonivokal som gikk høyt i toneleie. McCartneys bidrag ble droppet i mikse-arbeidet.
Manglerud ungdomshus

Manglerud ungdomshus er et fritids- og aktivitetshus med tilbud til ungdom på Manglerud i bydel Østensjø i Oslo. Det ble grunnlagt i 1986, og er en del av bydelens og kommunens satsning for å forebygge rus, kriminalitet og ekstremisme. De første årene lå Manglerudklubben i tilknytning til Manglerud senter, men ble flyttet til Plogveien 22, og har i dag samme adresse som Manglerud skole. Ved flytting til eget bygg ved skolen ble det gjennomført en omstrukturering, og klubben ble omgjort til Ungdomshus. Ungdomshuset tilbyr et bredere spekter av aktiviteter. Klubbrådet, bestående av ungdom er medvirker til å utforme aktivitetene og innholdet i huset.
Manglerud ungdomshus tilbyr flere kurs, og har et musikkverksted med øvingslokaler og innspillingsstudio for band og artister.
Ungdomshuset deltar i gjennomføringen av Ungdommens kulturmønstring (UKM) i bydel Østensjø hvert år.
Politikk i Namsos

Kommunestyrevalget 2007

Morten Stene ble ordfører etter at samarbeidsforsøket mellom Ap, SV og Sp havarerte i spørsmålet om hvem som skulle bli ordfører.
Annapolis

Annapolis er hovedstaden i den amerikanske delstaten Maryland og hovedsete i Anne Arundel County. Annapolis har 36 217 innbyggere (2004), og er en del av metropolområdet Baltimore-Washington. Byen ligger ved Chesapeake Bay ved utløpet av elven Severn. Byen er den delstatshovedstad som ligger nærmest den nasjonale hovedstad Washington D.C. I Annapolis ligger United States Naval Academy og St. John's College.

Historie

I 1649 grunnla britiske nybyggere fra Virginia en havn omtrent på dette sted. De var puritanere som var blitt fordrevet fra Virginia. Etter å ha forlagt byen fra den nordre elvebredd og til den søndre, og forsøkt seg frem til et passende bynavn (først «Town at Proctor's», så «Town at the Severn»), ble det til slutt Anne Arundel's Towne (etter hustruen til lord Baltimore som døde kort tid etter). Kortformen Arundel Town var også i bruk.
Byen ble svært velstående på grunn av slavehandelen og tobakkshandelen.
I 1704 fikk den sitt nåværende navn da guvernør Francis Nicholson flyttet hovedstaden for kolonien Maryland fra St. Mary's City og hit. Navneskiftet var en hyllest til den britiske prinsesse og tronfølger Anne. Stavelsen -polis, fra gresk, kan oversettes med by.  
Etter den amerikanske uavhengighetskrig var Annapolis i ni måneder (fra 26. november 1783 til 19. august 1784) hovedstad for alle De forente stater ettersom Kongressen holdt til i byen i denne perioden.
Northern Rock

Kredittproblemer

13. september 2007 måtte Northern Rock hente akuttkapital hos den britiske nasjonalbanken, Bank of England. Da dette ble kjent sank aksjekursen kraftig, og det utbrøt panikk blant bankens kunder. Da bankfilialene åpnet 14. september dannet det seg lange køer av kunder som ville ta ut sparepengene sine.
17. februar 2008 vedtok den britiske regjeringen å nasjonalisere banken.
Argon lota

Utseende

En middelsstor (vingespenn 30-35 millimeter), bredvinget, brun smyger med små, hvite flekker på forvingen.
Undersiden av bakvingen har noen små, uregelmessig formede, svarte flekker.

Utbredelse

Arten er utbredt i Mellom- og Sør-Amerika.
Den er funnet fra Mexico i nord til det nordlige Argentina i sør, men synes å mangle i mye av de mellomliggende områdene.
Fiskeri og søfartsmuseet (Esbjerg)

Historie

Museet ble etablert i 1968, og hadde fra starten et saltvannsakvarium, som i 1976 ble utvidet med et basseng til seler. I 1989 påbegynte man et utendørs område som viser hvordan fiskerleier, mindre havner og treskipsverft så ut omkring 2. verdenskrig.
I 2000 ble det innviet en ny permanent utstilling om sjøfart. Utvidelsen inneholder også bibliotek, magasiner og kontorer. Akvariet og selariumet er senere modernisert og utvidet.
Svínáir

Svínáir (IPA: [ˈsvʊinˌɔaɪɹ], dansk: Svinåer) er en bygd på Færøyene. Den ligger ved Sundini, lengst sør i Eiðis kommuna og nordvest på Eysturoy. Bygda ble grunnlagt som en niðursetubygd i første halvdel av 1800-tallet. 1. januar 2010 hadde Svínáir 27 innbyggere.
Jógvan Poulsen (1854–1941) kom fra Svínáir.
Cornel Regman

Biografi

Etter at han ble ferdig på gymnaset i Cluj, studerte han ved Fakultetet for filologi og filosofi ved «Kong Ferdinand»-universitetet i Cluj (som flyttet til Sibiu i krigsårene), som han fullførte i 1942. Han tok doktorgraden med avhandlingen Agârbiceanu și demonii («Agârbiceanu og demonene», 1973).
Etter at han ble ferdig på universitetet arbeidet han som gymnaslærer i Cluj, som forsker ved Lingvistikkinstituttet i București, og var ansatt i redaksjonen i tidsskriftene Steaua, Viața românească og Tomis, og var amanuensis ved litteraturavdelingen ved Pedagogisk institutt i Constanța.
Sammen med Ion Negoițescu, Radu Stanca, Ștefan Augustin Doinaș, Nicolae Balotă, I.D. Sîrbu, Ioanichie Olteanu var han medlem av den såkalte Litteratursirkelen i Sibiu. 
I perioden 1949-1956 publiserte han under pseudonymet Dan Costa.
Han var gift med Zorina, som han hadde en sønn med, Ștefăniță.
I hjembyen bærer ungdomsskolen hans navn.
Han er begravd i hjembyen.

Æresbevisninger

En skole i hjembyen hans er oppkalt etter ham.
Alexander Sjevtsjenko

Idrettskarriere

Sjevtsjenko deltok i sitt første VM ved VM i rullestolcurling 2011 i Tsjekkia, der Russland kom på 4.-plass. Ved VM i rullestolcurling 2012 vant Russland gull, med Sjevtsjenko som toer. De slo Sør-Korea 9-1 i finalen. Ved neste VM, i 2013, kom de på 5.-plass. 
Han var treer ved Paralympiske vinterleker 2014 i Sotsji i Russland, der det russiske laget kom på 2.-plass, med Andrej Smirnov som skip. Her tapte de 3-8 for Canada i finalen.
Chimay-demningen

Chimay-demningen er en demning med et vannkraftverk i elva Mantaro i Peru. Dette anlegget har en totalt installert effekt på 140 MW, ble påbegynt i 1990 og stod ferdig utbygd i 2000.
Bondevennernes Selskab

Bondevennernes Selskab ble stiftet den 5. mai 1846 av de to stænderdeputerte Johan Christian Drewsen og Balthasar Christensen, på oppfordring av skolelærer Asmund Christian Gleerup som var formann for Holbæk Amts Landkommunalforening. Foreningens formål skulle være å «erhverve omfattende og nøjagtige Oplysninger» om forholdene på landet og å «virke for Bondestandens Emancipation og ligeborgerlige Ret med de andre Samfundsklasser». Foruten de tre nevnte ble også Orla Lehmann og Anton Frederik Tscherning medlemmer av foreningens ledelse, og Tscherning var inntil 1848 dens formann. 
I selskapets program nevnes en bedre folkeopplysning, alminnelig verneplikt (på denne tiden var det kun bøndene som var vernepliktige i Danmark), næringsfrihet, forbedring av husmenns kår og festernes overgang til selveie som de viktigste punkter. Foreningen var delt i distriktsavdelinger med særlige formenn, under hvilke det igjen var sogneformenn. Ledelsen var for de første tre år valgt av foreningens stiftere.
Bondevennernes Selskab ble opprettet som et uttrykk for den bevegelse som «Bondecirkulæret» av 8. november 1845 hadde vakt blant bøndene, og det vant snart betydelig utbredelse og innflytelse. Allerede midt i 1847 hadde det over 5 500 medlemmer, og senere steg dette tall til over 10 000. For valgene til den grunnlovgivende riksforsamling ble foreningen av stor betydning, og den gjorde sitt til, at Junigrunnloven fikk en så demokratisk karakter. 
Også for de landbruksreformer, som ble vedtatt av den første ordinære Riksdag, var foreningen virksom, og den ga ved valgene 1849 og på 1850-tallet det bondevennlige parti den faste organisasjon, som sikret det stor innflytelse på riksdagen. Blant dets ledende menn på 1850-tallet må foruten Balthasar Christensen og Tscherning især nevnes J.A. Hansen og C.C. Alberti. Under forfatningskampene ble foreningens innflytelse svekket, og fra midten av 1850-tallet var den i sterk tilbakegang. Den fortsatte imidlertid å virke inntil langt ut på 1860-tallet og ble aldri formelt nedlagt.
Tassilo von Heydebrand und der Lasa

Liv og virke

Von der Lasa studerte jus i Bonn og Berlin. Fra 1845 var han diplomat for kongeriket Preussen med stasjonering i Stockholm, København og Rio de Janeiro.
Lasa var med i «Den berlinske sjustjerna», ei gruppe med sju mesterspillere i Berliner Schachgesellschaft. Gruppa fikk stor sjakkhistorisk betydning, spesielt innen åpningseori. Andre kjente navn i «die Plejaden» var Ludwig Bledow, Wilhelm Hanstein og Carl Mayet. 
Rundt midten av 1800-tallet var Lasa en av verdens  beste sjakkspillere. Hans høyeste historiske  Elo-tall på 2630 ble oppnådd i januar 1852. På den i ettertid beregnede Elo-lista lå han som verdens høyest rangerte spiller fra oktober 1851 til desember 1852. Han spilte en lang rekke partier, særlig med Carl Mayet og Wilhelm Hanstein. I matcher vant han over betydelige sjakkmestere som Howard Staunton og Adolf Anderssen.

Handbuch des Schachspiels

For den moderne sjakkverden er Lasa mest kjent som utgiver av Handbuch des Schachspiels («Håndbok i sjakkspill»). Paul Rudolf von Bilguer, en av medlemmene i «Sjustjerna», fikk ideen til boka, men han døde før arbeidet kom skikkelig i gang. Lasa overtok arbeidet og var den reelle hovedforfatter og redaktør av førsteutgaven fra 1843. For å ære sin venn, valgte Lasa å oppføre Bilguer som forfatter, og i Tyskland gikk boka lenge under navnet der Bilguer. I senere utgaver var Lasa oppført som medforfatter.
Ljan stasjon

Kulturminne

Ljan jernbanestasjon er et kulturminne og har nummer 86199  i Riksantikvarens kulturminnebase.
Norrbro

Tidligere broer

Forbindelsen nordover fra Stadsholmen er en del av Stockholms tidligste historie. Allerede fra 1288 finnes de første sikre opptegnelsene om «Stockholms nordlige bro» i et gavebrev fra kong Magnus Ladulås til Klara kloster. Videre i loven Upplandslagen, stadfestet av kong Birger Magnusson i år 1296, nevnes særskilt en «Stockholms bro».
Den opprinnelige strekningen til broen lå mer vest enn dagens og som en fortsettelse av Västerlånggatan. Den besto av en bro nord for Helgeandsholmen og en og deretter to broer sør der den senere anlagte broen hadde to ulike strekninger mer østover enn den første. Ved slutten av 1700-tallet var det tre broer gjort av tømmer der de to, Slaktarehusbron og Vedgårdsbron, som hadde samme strekning som den senere Norrbro.
Fra år 1654 var det et prosjekt til en bro i slottets aksel. En ny bro inngikk også i Nicodemus Tessins plan fra 1713 for slottets omgivelser. Carl Fredrik Adelcrantz fikk i 1781 godkjent sitt forslag for en ny bro, men den ble revidert og først etter endringer av Erik Palmstedt, som var ansvarlig for byggingen, kunne Norrbro stå ferdig i 1807. Grunnsteinen ble lagt ned av kong Gustav III.
Torolv Kveldulvsson

Torolv Kveldulvsson var sønn av Kveldulv Bjålvesson og Salbjørg Kåresdatter, og bror til Skallagrim Kveldulvsson som fikk sønnen Egil Skallagrimson. 
Egils saga behandler litterært sett to brødrekontraster; Torolv Kveldulvsson er like staut, omgjengelig og vakker som broren Skallagrim er kraftig, mørk til sinns og ikke spesielt vakker. Det samme forholdet går igjen hos Egil og hans bror, og deretter hos hans barn. Denne kontrasten er viktig som en påminnelse om at sagaene kan være like mye skjønnlitteratur som historiske skrifter.

Biografi

Torolv Kveldulvsson var hirdmann hos Harald Hårfagre og utmerket seg i slaget i Hafrsfjord. Som kongens ombudsmann fikk han ifølge sagatradisjonen retten til finnskatten, men vakte senere kong Haralds mistenksomhet og ble drept av kongens menn ca. år 900. På grunn av tvisten med kongen utvandrer ætten til Island.
Torolv Kveldulvssons ætt kom fra Fjordane, men da Bård Brynjulvsson døde av sårene han fikk etter slaget i Hafrsfjord lot han vennen Torolv overta godset på Torgar (nå Torget, rett syd for Brønnøysund) i Hålogaland, sin kone Sigrid og oppfostringen av sønnen. Torolv blir da en del av den legendariske Torgarætten. Torgar lå strategisk i skipsleia, rett ved siden av Torghatten, og her oppsto det tidlig en handelsplass og et høvdingesete.
Cinematic

Cinematic er en musikk-EP med Tony Harnell, utgitt i 2008. Dette er hans første soloproduksjon.
Helena Rapaport

Personlig

Hun er søster til den avdøde frikjøreren Matilda Rapaport og er niese av den svenske skuespilleren Alexandra Rapaport.
Military Air Transport Service

Military Air Transport Service (MATS), den militære lufttransporttjenesten i USA, er en nå uvirksom forent kommando innenfor det amerikanske forsvarsdepartementet. Da MATS ble aktivisert den 1. juni 1948 var det en sammenslutning av den amerikanske marinens lufttransporttjeneste (NATS), og det amerikanske flyvåpenets flytransportkommando (ATC) som ble underlagt en enkeltstående ledelse. Denne forente kommandoen ble gjort uvirksom og avbrutt den 8. januar 1966 da marinen og flyvåpenet opprettet atskilte ledelse for flytransport.
Slåtten (Måsøy)

Slåtten (nordsamisk: Muotki som betyr eid eller eidet) er ei bygd i Måsøy kommune i Finnmark. 
Bygda ligger ved fylkesvei 889, ca. 39 km sør for kommunesenteret Havøysund. 
I bygda står Slotten kirke, som ble gjenreist i 1963, etter brenningen av Finnmark i 1944.
Slåtten fikk elektrisk lys i november 1956, og veiforbindelse i 1975. 
Frem til 1. juli 1966 hadde stedet eget poststempel og poståpneri.
Joan Rivers

Bakgrunn

Rivers ble født i New York som datter av jødiske immigranter fra Russland. Faren var lege. Hun gikk på Connecticut College for Women og studerte deretter ved Barnard College, der hun tok en BA i engelsk og antropologi.

Filantropisk virksomhet

Rivers var en kjent filantrop.
Hun støttet blant annet aktivismen knyttet til hiv og aids.  I mai 1985 deltok hun i Comic Relief USA, et veldedighetsarrangementet for AIDS Medical Foundation, hun støttet Elton John AIDS Foundation og hun hjalp God's Love We Deliver, som leverer måltider til pasienter rammet av hiv og aids i New York City. Da myndighetene i San Diego i 2008 ga henne en utmerkelse for den filantropiske virksomheten innen dette feltet, hyllet hiv/aids-fellesskapet i byen Rivers som deres egen «Jeanne d’Arc».
Hun påtok seg oppgaven som Honorary Director for American Foundation for Suicide Prevention, en forening for å forebygge selvmord. Hun støttet Guide Dogs for the Blind, en ideell organisasjon som skaffer førerhunder til blinde.
Hun donerte også penger til jødiske veldedighetsorganisasjoner og tiltak for dyrevern. Andre organisasjoner som mottok støtte var Rosie's Theater Kids, Habitat for Humanity – New York City, Human Rights Campaign, og Boy Scouts of America.

Nekrolog

I The Economist nekrolog het det at «hennes karriere bygget på at hun nevnte de virkelig unevnelige emner høylydt - fra 1960-tallet, da man ikke kunne bruke ordet abort på TV [i USA] - spesielt hvis man var kvinne - slik at hun heller sa Jeg har hatt 14 blindtarm-operasjoner» ... Ingen andre turte så mye som å komme med et pip om disse emnene». ... Opp med humøret, for helsike! pleide hun å rope til publikum. Dette er [bare] vitser.» Nekrologen kalte henne for USAs mest abrasive kvinnelige komiker.